Walmart ประกาศร่วมมือกับหน่วยงายใด เพื่อช่วยกันส่งเสริมการค้าปลีก
Walmart ประกาศร่วมมือกับ Rakuten เพื่อช่วยกันส่งเสริมการค้าปลีก โดย Walmart จะใช้เว็บไซต์ในสหรัฐฯ เป็นช่องทางค้าปลีกให้บริษัทลูกของ Rakuten ส่วน Rakuten ก็จะใช้เว็บไซต์ในญี่ปุ่นเป็นช่องทางค้าปลีกให้บริษัทลูกของ Walmart เช่นกัน  Doug McMillon ประธานและซีอีโอของ Walmart ได้แถลงข่าวร่วมกับ Hiroshi Mikitani ประธานและซีอีโอของ Rakuten ที่โตเกียวเพื่อประกาศความร่วมมืออย่างเป็นทางการ โดยทั้งสองบริษัทจะร่วมมือกันพัฒนาทั้งระบบส่งสินค้าด่วน (delivery) และระบบขายหนังสืออีบุ๊ก ในด้านการส่งสินค้าดิลิเวอรี่นั้น Rakuten และ Seiyu GK (บริษัทลูก Walmart) ได้ร่วมกันจัดตั้งบริษัท Rakuten Seiyu Netsuper เพื่อให้บริการส่งสินค้าเครื่องอุปโภคบริโภคในญี่ปุ่น คาดว่าจะเปิดตัวในช่วงครึ่งปีหลังของปีนี้ บริการร่วมกันระหว่าง Rakuten และ Seiyu จะเป็นการยกระดับการให้บริการของทั้งสองบริษัท โดยใช้จุดแข็งร่วมกัน ซึ่ง Seiyu มีความสามารถในด้านการทำสินค้าคุณภาพในราคาถูก ส่วน Rakuten ก็มีประสบการณ์ในด้านอีคอมเมิร์ซประเทศญี่ปุ่นมาก (Rakuten Ichiba) โดยบริษัทสามารถนำ Big Data และ AI มาช่วยในการขายสินค้าบนเว็บไซต์ ซึ่งเมื่อซื้อผ่านเว็บไซต์ของ Rakuten ก็จะได้รับ Rakuten Super Points ที่สามารถนำไปใช้กับบริการของ Rakuten อีกกว่า 70 อย่างได้ ถัดไปคือส่วนบริการหนังสืออิเล็กทรอนิกส์ โดย Walmart จะเป็นพาร์ทเนอร์ค้าปลีกของ Rakuten Kobo เพื่อขายอีบุ๊กภายใต้แบรนด์ Kobo ในสหรัฐฯ ซึ่ง Walmart.com จะวางขายหนังสือ 6 ล้านเล่มจากสำนักพิมพ์และผู้เขียนนับพันของ Kobo เพื่อให้ลูกค้าของ Walmart ได้ซื้อหนังสือจาก Kobo ได้สะดวกมากยิ่งขึ้น ทั้งอีบุ๊กและหนังสือเสียง ซึ่งคาดว่าจะเริ่มให้บริการในปีนี้ นอกจากการขายบนช่องทางออนไลน์แล้ว Walmart จะใช้สาขากว่า 4 พันแห่งขายบัตรหนังสือดิจิทัลอีกด้วย อีบุ๊กของ Walmart/Kobo จะสามารถอ่านได้ในแอพร่วมที่จะเปิดตัวบน iOS และ Android, แอพเดสก์ท็อป และเครื่องอ่านหนังสืออิเล็กทรอนิกส์ของ Kobo ซึ่งจะวางขายในร้านของ Walmart ภายในปีนี้ด้วย ที่มา – Walmart
Walmart ประกาศร่วมมือกับ Rakuten เพื่อช่วยกันส่งเสริมการค้าปลีก โดย Walmart จะใช้เว็บไซต์ในสหรัฐฯ เป็นช่องทางค้าปลีกให้บริษัทลูกของ Rakuten ส่วน Rakuten ก็จะใช้เว็บไซต์ในญี่ปุ่นเป็นช่องทางค้าปลีกให้บริษัทลูกของ Walmart เช่นกัน